Ντέμι Λοβάτο

Αρχικά στάδια ζωής και ξεκίνημα καριέρας

Γεννήθηκε στις 20 Αυγούστου 1992 στο Αλμπουκέρκι του Νέο Μεξικό, από τους Νταϊάνα Ντε Λα Γκάρζα και Πάτρικ Λοβάτο, ο οποίος απεβίωσε τον Ιούνιο του 2013. Έχει μία μεγαλύτερη αδερφή τη Ντάλλας, μια μικρότερη ετεροθαλή αδερφή την ηθοποιό Μάντισον Ντε Λα Γκάρζα και μια μεγαλύτερη ετεροθαλή αδερφή από τη πλευρά του πατέρα της, την Άμπερ, στη οποία μίλησε για πρώτη φορά όταν ήταν 20 ετών. Η Ντέμι Λοβάτο έχει ρίζες από Μεξικό, Ιρλανδία και Ιταλία. Μεγαλωμένη στο Ντάλλας, Τέξας, η Ντέμι Λοβάτο ξεκίνησε τη καριέρα της στη παιδική τηλεοπτική σειρά Barney & Friends σε ηλικία 7 ετών. Όταν ήταν μόλις 7 ετών ξεκίνησε να παίζει πιάνο, ενώ αργότερα, όταν έγινε 10 ετών άρχισε να παίζει κιθάρα και έκανε τα πρώτα της μαθήματα για χορό και υποκριτική.
Σε μια συνέντευξη με την Έλεν ΝτεΤζένερς, η Ντέμι Λοβάτο αποκάλυψε πως εκφοβιζόταν τόσο οδυνηρά, που ζήτησε να παρακολουθεί σχολικά μαθήματα κατ' οίκον. Η Ντέμι Λοβάτο απέκτησε το Απολυτήριο Λυκείου μέσω μαθημάτων κατ' οίκον τον Απρίλιο του 2009. Αργότερα έγινε εκπρόσωπος για την οργάνωση PACER, η οποία δραστηριοποιείται κατά του εκφοβισμού. Επιπλέον εμφανίστηκε στο America's Next Top Model για να μιλήσει ενάντια στον εκφοβισμό. Η Ντέμι Λοβάτο υπέφερε απο τροφικές διαταραχές και από αυτοκαταστροφική συμπεριφορά στους καρπους της, για να διαχειριστεί τα συναισθήματα και τη κατάθλιψή της. Το 2006, εμφανίστηκε στη σειρά Prison Break, και εμφανίστηκε στο Just Jordan τη χρονιά που ακολούθησε.

2007–08: Camp Rock και Don't Forget

Το 2007 και 2008, η Ντέμι Λοβάτο έπαιξε το ρόλο της Σαρλότ Άνταμς στη σύντομη τηλεοπτική σειρά του καναλιού Ντίσνεϋ As the Bell Rings. Την ίδια μέρα το καλοκαίρι του 2007, πέρασε από οντισιόν για τη ταινία του καναλιού Camp Rock, και για τη τηλεοπτική σειρά Sonny with a Chance και πήρε και τους δύο ρόλους. Η Ντέμι Λοβάτο ανέλαβε τον πρωταγωνιστικό ρόλο στο Camp Rock, παίζοντας μια φιλόδοξη κοπέλα που θέλει να γίνει τραγουδίστρια, τη Mitchie Torres. Η ταινία έκανε πρεμιέρα στις 20 Ιουνίου του 2008 και την παρακολούθησαν 8,9 εκατομμύρια τηλεθεατές. Το soundtrack της ταινίας κυκλοφόρησε στις 17 Ιουνίου 2008. Η Ντέμι Λοβάτο τραγούδησε σε τέσσερα από τα τραγούδια του soundtrack, συμπεριλαμβανομένων των We Rock, και This Is Me. Εκείνο το καλοκαίρι η Ντέμι Λοβάτο ξεκίνησε την περιοδεία της, Demi Live! Warm Up Tour, που προηγήθηκε της κυκλοφορίας του πρώτου της άλμπουμ. Επιπλέον, εμφανίστηκε στην περιοδεία των Jonas Brothers.
Το πρώτο άλμπουμ της Ντέμι Λοβάτο κυκλοφόρησε στις 23 Σεπτεμβρίου 2008. Ο Max Paradise της Sputnikmusic εκτίμησε την απολαυστική φύση του δίσκου, ενώ ο Michael Slezak του  Entertainment Weekly άσκησε έντονη κριτική στο περιεχόμενο των στίχων και τα φωνητικά της Ντέμι Λοβάτο. Το άλμπουμ έκανε ντεμπούτο στη δεύτερη θέση του Billboard 200 με πωλήσεις που έφτασαν  τα 89,000 αντίγραφα την πρώτη μόλις εβδομάδα. Δέκα από τα τραγούδια του δίσκου γράφτηκαν σε συνεργασία με τους Jonas Brothers. Το άλμπουμ από τότε έχει επικυρωθεί ως Χρυσό από τη Recording Industry Association of America (RIAA), έχοντας πουλήσει περισσότερα από 500.000 κομμάτια στη χώρα. Το κύριο σινγκλ του άλμπουμ, Get Back, επαινέθηκε για το ποπ-ροκ στύλ του, και έφτασε στη θέση 43 στο Billboard Hot 100 των Ηνωμένων Πολιτειών. Ομοίως, το δεύτερο και τελευταίο σίνγκλ, La La Land, επαινέθηκε για τα δυνατά ροκ στοιχεία του. Το τραγούδι έφτασε στη θέση 52 στις Ηνωμένες Πολιτείες.

2009–10: Sonny With a Chance και Here We Go Again

Το 2009 η Ντέμι Λοβάτο μαζί με τη Σελίνα Γκόμεζ, τη Μάιλι Σάιρους και τους Jonas Brothers ηχογράφησαν το Send It On, ένα σινγκλ για φιλανθρωπικό σκοπό, που χρησιμοποιήθηκε ως το τραγούδι από την περιβαλλοντική οργάνωση Disney's Friends for Change. Στις 8 Φεβρουαρίου, έκανε πρεμιέρα η τηλεοπτική σειρά της Ντέμι Λοβάτο, Sonny with a Chance, στην οποία η ίδια υποδυόταν τη Σόνυ Μονρό. Οι υποκριτικές ικανότητες της Ντέμι Λοβάτο περιγράφτηκαν ως "πολύ καλές" από τον Robert Lloyd των Los Angeles Times,  ενώ η Carey Bryson του About.com υποστήριξε πως ο χαρακτήρας που η Ντέμι Λοβάτο υποδυόταν αποτελεί πολύ καλό παράδειγμα προς μίμηση σε θέματα σεβασμού και αυτοπεποίθησης. Τον ίδιο Ιούνιο, η Ντέμι Λοβάτο συμπρωταγωνίστησε στη ταινία του καναλιού Ντίσνεϋ με τίτλο Princess Protection Program, δίπλα στη Selena Gomez.
Το δεύτερο άλμπουμ της Ντέμι Λοβάτο Here We Go Again κυκλοφόρησε στις 21 Ιουλίου του 2009. Η ίδια περιέγραψε τον ακουστικό ήχο του παρόμοιο με τη δουλεία του John Mayer. Το άλμπουμ έλαβε ευνοϊκά σχόλια από τους κριτικούς, οι οποίοι εκτίμησαν τη διασκεδαστική φύση και τα ποπ-ροκ στοιχεία του δίσκου, επαναλαμβάνοντας τα συναισθήματα που είχαν εκφραστεί προηγουμένως στο Don't Forget. Το άλμπουμ έκανε ντεμπούτο στη κορυφή του Billboard 200, με πωλήσεις 108,000 αντιγράφων την πρώτη μόνο εβδομάδα, γεγονός που το κατέστησε το πρώτο Νούμερο 1 άλμπουμ της Ντέμι Λοβάτο στη χώρα. Πριν την κυκλοφορία του άλμπουμ, η Ντέμι Λοβάτο ξεκίνησε μια καλοκαιρινή περιοδεία (2009) για την προώθηση του. Τα single Here We Go Again και Remember December αναγνωρίστηκαν απο τον Stephen Thomas Erlewine ως τα καλύτερα κομμάτια του άλμπουμ. Το πρώτο έφτασε στη θέση 15 στο Billboard Hot 100 και έγινε το πρώτο top 40 χιτ της Ντέμι Λοβάτο ως σόλο καλλιτέχνιδα, ενώ το δεύτερο έφτασε στη θέση 80 στο τσαρτ των single του Ηνωμένου Βασιλείου.
Τον Μάρτιο του 2010 η Ντέμι Λοβάτο και ο Τζο Τζόνας ηχογράφησαν το Make a Wave, ως δεύτερο φιλανθρωπικό σινγκλ της οργάνωσης Disney's Friends for Change. Αργότερα την ίδια χρονιά ξεκίνησε την πρώτη της διεθνή περιοδεία στη Νότια Αμερική, ενώ αργότερα συμμετείχε στην περιοδεία των Jonas Brothers ως ειδική προσκεκλημένη. Τον Μάιο, η Ντέμι Λοβάτο είχε μια φιλική συμμετοχή σε ένα επεισόδιο του έκτου κύκλου της δραματικής σειράς Grey's Anatomy, όπου υποδύθηκε μια έφηβη ασθενή, τη Χέιλι.
Η ταινία Camp Rock 2: The Final Jam έκανε πρεμιέρα στις 3 Σεπτεμβρίου 2010 όπου η Ντέμι Λοβάτο είχε πάλι τον ρόλο της Mitchie Torres. Την ταινία παρακολούθησαν 8 εκατομμύρια τηλεθεατές γεγονός που τη κατέστησε τη Νούμερο ένα ταινία της καλωδιακής τηλεόρασης για εκείνη τη χρονιά. Το soundtrack της ταινίας κυκλοφόρησε στις 10 Αυγούστου, και η Ντέμι Λοβάτο συμμετείχε σε εννιά από τα τραγούδια, συμπεριλαμβανομένων των Can't Back Down και Wouldn't Change a Thing. Το άλμπουμ του soundtrack έκανε ντεμπούτο στη θέση 3 στο Billboard 200, πουλώντας 41,000 αντίγραφα την πρώτη εβδομάδα. Η παγκόσμια περιοδεία των Jonas Brothers ξανασχεδιάστηκε με τέτοιο τρόπο, ώστε να συμπεριλαμβάνει τη Ντέμι Λοβάτο και το υπόλοιπο καστ της ταινίας, και ξεκίνησε στις 7 Αυγούστου, δύο εβδομάδες αργότερα από το αναμενόμενο. Το soundtrack της σειράς Sonny with a Chance κυκλοφόρησε στις 5 Οκτωβρίου, και η Ντέμι Λοβάτο συμμετείχε σε τέσσερα από τα τραγούδια, συμπεριλαμβανομένου του Me, Myself and Time. Το άλμπουμ του soundtrack έκανε ντεμπούτο στη θέση 163 στο Billboard 200.

2010–12: Unbroken και Χ-Factor

Εκείνη τη χρονιά η Ντέμι ανακοίνωσε την αποχώρηση της από τη σειρά "Sonny With A Chance", βάζοντας σε παύση την καριέρα της. Θα επέστρεφε όποτε ένιωθε η ίδια αυτοπεποίθηση. Η Ντέμι ξεκίνησε να ηχογραφεί το τρίτο της άλμπουμ με τίτλο "Unbroken" τον Ιούλιο του 2010. Το άλμπουμ είχε R&B ήχους και λιγότερα Pop - Rock στοιχεία. Το άλμπουμ κυκλοφόρησε στις 20 Σεπτεμβρίου 2011. Οι κριτικοί έδιναν ανάμεικτες κριτικές για το συγκεκριμένο άλμπουμ λέγοντας πως παρόλο που η Ντέμι είχε προσπαθήσει πολύ με τις μουσικές ικανότητες, το άλμπουμ συνέχιζε να ήταν πολύ γενικό σε αντίθεση με τα προηγούμενα.
Το πρώτο σινγκλ του δίσκου Skyscraper αναγνωρίστηκε για τα μηνύματα της αυτοεκτίμησης και της αυτοπεποίθησης. Έλαβε την δέκατη θέση στο Billboard πουλώντας 176,000 αντίτυπα την πρώτη εβδομάδα κυκλοφορίας του, γινόμενο το πρώτο τραγούδι της Ντέμι με τις υψηλότερες πωλήσεις της πρώτης εβδομάδας μέχρι την κυκλοφορία του Heart Attack. Το σινκγλ επίσης έκανε το ντεμπούτο το στο νούμερο δυο των καλύτερων 100 τραγουδιών στην Αμερική. Το τραγούδι έλαβε ένα βραβείο στα MTV Video Music Awards ως το καλύτερο βίντεο με μήνυμα,τον Σεπτέμβριο του 2012. Το δεύτερο και τελευταίο σινγκλ του άλμπουμ ήταν το Give Your Heart A Break, κάνοντας το ντεμπούτο του στο νούμερο 16 του Billboard κάνοντας το ως το τέταρτο υψηλότερο σε τσαρτς τραγούδι της Ντέμι. Επίσης,βρέθηκε στο νούμερο 12 των καλύτερων ενηλίκων ακροατών της Αμερικής και νούμερο ένα στα καλύτερα ποπ τραγούδια της Αμερικής γινόμενο το τραγούδι με την μεγαλύτερη παραμονή στο νούμερο ένα του τσαρτ από γυναίκα καλλιτέχνη. Τον Απρίλιο του 2014, το τραγούδι έγινε τρεις φορές πλατινένιο και από τον Οκτώβρη του 2014  μέχρι σήμερα έχει πουλήσει πάνω από δυο εκατομμύρια αντίτυπα.
Τον Μάιο της ίδιας χρονιάς δέχεται πρόταση να είναι κριτής στην δεύτερη σεζόν του Αμερικάνικου X-Factor με αναφερόμενο μισθό ενός εκατομμυρίου δολαρίων. Μαζί της ήταν η Μπρίτνεϊ Σπίαρς, o Σάιμον Κάουελ και ο L.A Reid. Επιλέχθηκε για να προσελκύσει το πιο νεανικό κοινό. Ήταν μέντορας στην κατηγόρια των νέων ηλικιών και η διαγωνιζόμενη της Ντέμι τερμάτισε στην έκτη θέση. Σε μια συνέντευξη τύπου η Ντέμι ανακοίνωσε οτι μετά την pre-show εμφάνιση που είχε για τα MTV Video Music Awards θα κυκλοφορήσει ένα σινγκλ τον Δεκέμβριο κάτι που δεν έγινε ποτέ. Στις 24 Δεκεμβρίου,ανέβασε ένα βίντεο στο κανάλι της στο Youtube με τον εαυτό της να τραγουδάει το "Angels Among Us" που ήταν αφιερωμένο στα θύματα από την δολοφονία στο σχολείο Sandy Hook. Τον Μάρτιο η ίδια επιβεβαίωσε ότι θα βρίσκεται στην τρίτη σεζόν του X-Factor με τον μισθό της να διπλασιάζεται.

2013–14: Demi,Glee και DEMI World Tour

Το τέταρτο άλμπουμ της Ντέμι κυκλοφόρησε στις 10 Μαίου 2013. Ο ήχος ήταν εντελώς διαφορετικός από τα προηγούμενα τρία άλμπουμ. Εδώ,έχουμε έναν τσιχλο-ποπ ήχο. Παρόλο που ο Τζον Καρμίκαελ των New York Times βρήκε αυτή την μετάβαση της Ντέμι σε άλλο ήχο διασκεδαστική, θεώρησε την εικόνα της Ντέμι πιο ανώριμη. Το άλμπουμ έκανε το ντεμπούτο του στο νούμερο τρία του Billboard με 110,000 πωλήσεις την πρώτη εβδομάδα κυκλοφορίας του. Οι καλύτερες πωλήσεις της πρώτης εβδομάδας σε άλμπουμ της Ντέμι. Ήταν επίσης επιτυχημένο και σε άλλες χώρες όπως στη Νέα Ζηλανδία, Ισπανία, Ηνωμένο Βασίλειο. Στις 11 Ιουνίου κυκλοφόρησε ένα ηλεκτρονικής μορφής βιβλίο στην πλατφόρμα του iTunes με τίτλο Demi. Το πρώτο σίνγκλ με τίτλο "Heart Attack" έκανε το ντεμπούτο του στο νούμερο δώδεκα του Billboard με 215,000 πωλήσεις την πρώτη εβδομάδα κυκλοφορίας του. Το συγκεκριμένο σινγκλ ήταν το τρίτο υψηλότερο σε πωλήσεις πίσω απο το "Suit & Tie" του Justin Timberlake και το "The Way" της Αριάνα Γκράντε. Το σίνγκλ είχε μεγάλη επιτυχία στην Αυστραλία και στην Ισπανία. Το δεύτερο σινγκλ "Made In The USA" έφτασε στο νούμερο 80 του Billboard. Το τρίτο σινγκλ "Neon Lights" έφτασε στο νούμερο 38 του Billboard και στο νούμερο ένα στα καλύτερα χορευτικά τραγούδια της Αμερικής. Το τέταρτο σινγκλ ήταν σε συνεργασία με την Αγγλίδα Cher Lloyd και είχε τίτλο "Really Don't Care" κάνοντας το ντεμπούτο του στο νούμερο 38 του Billboard,και έπειτα ανέβηκε στο νούμερο 26.
Η Ντέμι αργότερα κυκλοφόρησε μια πολυτελή έκδοση του ίδιου άλμπουμ με 7 περισσότερα τραγούδια, συμπεριλαμβανομένου 4 live τραγουδιών. Ένα από αυτά ήταν και το τραγούδι "Up" σε συνεργασία με τον Όλυ Μερς. Στις 22 Αυγούστου ανακοινώθηκε οτι η Ντέμι δέχτηκε να εμφανιστεί σε τουλάχιστον έξι επεισόδια της πέμπτης σεζόν του Glee. Έπαιξε την Ντάνι μια αγωνίστρια που ζει στην Νέα Υόρκη και γίνεται φίλη με την Ρέιτσελ και την Σαντάνα Λόπεζ και αλληλεπιδρά με τον Άνταμ Λάμπερτ. Η Ντέμι έκανε την εμφάνιση της στο δεύτερο επεισόδιο της σεζόν, το οποίο βγήκε στον αέρα στις 3 Οκτωβρίου. Στις 19 Νοεμβρίου κυκλοφόρησε το πρώτο της βιβλίο με τίτλο "Staying Strong: 365 Days A Year" το οποίο ανακηρύχθηκε το καλύτερο βιβλίο της Αμερικής.
Ανακοίνωσε την περιοδεία της "Neon Lights Tour" (συμπεριλαμβανομένου και του Καναδά) στις 29 Σεπτεμβρίου 2013, με την περιοδεία να ξεκινάει στις 9 Φεβρουαρίου 2014 και να τελειώνει στις 17 Μαίου. Στις 21 Οκτωβρίου κυκλοφορεί ένα νέο τραγούδι με τίτλο "Let It Go" για την ταινία της Disney Ψυχρά κι Ανάποδα η οποία κυκλοφόρησε στις 27 Νοεμβρίου και το τραγούδι προωθήθηκε ως σινγκλ της ταινίας. Το τραγούδι έκανε το ντεμπούτο του στο νούμερο 38 παραμένοντας για 20 εβδομάδες στα τσαρτ. Στις 18 Δεκεμβρίου 2013, η Ντέμι ανακοίνωσε ότι θα επιστρέψει στην θέση της κριτή για την τέταρτη σεζόν του X-Factor. Στις 18 Μαΐου 2014,ανακοινώθηκε ότι η Ντέμι συμμετέχει σε ένα νέο τραγούδι με τους The Vamps με τίτλο "Somebody To You". Στις 29 Μαΐου 2014 ανακοινώνει την παγκόσμια περιοδεία της. Τον Νοέμβριο του 2014 η Ντέμι ανοίγει τις συναυλίες του Ενρίκε Ιγκλέσιας στην Αγγλία. Επίσης δούλεψε με τον επί χρόνια φίλο της Νικ Τζόνας στο τραγούδι "Avalanche" που κυκλοφόρησε τον Νοέμβριο. Η Ντέμι ανακοινώνει την νέα της σειρά περιποίησης προσώπου "Devonne By Demi" τον Σεπτέμβριο που κυκλοφόρησε τον Δεκέμβριο της ίδιας χρονιάς. Κυκλοφόρησε ένα βίντεο με το "Nightingale" ως Χριστουγεννιάτικο δώρο στους φανς της.

2015–σήμερα: Confident και Safehouse Records

Κατά τη διάρκεια της παγκόσμιας περιοδείας της η Ντέμι είπε ότι έχει ξεκινήσει ήδη την ηχογράφηση του πέμπτου της άλμπουμ Confident και σχεδιάζει να ηχογραφεί παράλληλα με την περιοδεία. Ο ήχος της εξελίσσεται και είναι αυτός που πάντα ήθελε να κάνει. Περαιτέρω δήλωσε ότι δεν έχει νιώσει ποτέ τόσο σίγουρη για τον εαυτό της ως καλλιτέχνης. Έχει βρει τον ήχο που θέλει να έχει το άλμπουμ και θα ακούσουμε μια διαφορετική Ντέμι. Με αυτό το άλμπουμ θέλει να δείξει ποια πραγματικά είναι και τι μπορεί να κάνει πραγματικά. Τον Μάιο ανακοινώνεται η ίδρυση μιας νέας εταιρείας της Safehouse Records με διευθυντές την Ντέμι, τον πολύ καλό της φίλο Νικ Τζόνας και τον μάνατζερ της Ντέμι. Η Safehouse αποτελεί μέρος μιας συνεργασίας με την δισκογραφική εταιρεία Island Records. Έχει βεβαιωθεί ότι το άλμπουμ Confident θα κυκλοφορήσει από την Island Records, Hollywood Records & Safehouse Records. 
Η Ντέμι κυκλοφόρησε το πρώτο σινγκλ του πέμπτου άλμπουμ με τίτλο "Cool For The Summer" σε παραγωγή του μεγαλύτερου παραγωγού Max Martin. Το επόμενο σινγκλ που κυκλοφόρησε είναι το ''Confident''. Το πέμπτο άλμπουμ της Ντέμι Λοβάτο κυκλοφόρησε στις 16 Οκτωβρίου και ονομάζεται ''Confident'', ενώ το έκτο της άλμπουμ κυκλοφόρησε το 2017 με τίτλο "Tell me you love me" περιέχοντας ένα από τα πιο δμοφιλή της singles "Sorry not sorry" το οποίο σχετίζεται με την αυτοπεπίθηση. Μία από τις πιο πολυσυζητημένες της συνεργασίες κυκλοφόρησε στις 16 Μαϊου του 2018, συμμετέχοντας στο τραγούδι της Κριστίνα Αγκιλέρα ( Christina Aguilera) "Fall in Line" το οποίο περιέχει φεμινιστικά μηνύματα και απέκτησε αμέσως μετά την κυκλοφορία του αναγνώριση λόγω της δυναμικότητας που προσφέρουν τα φωνητικά των δύο τραγουδιστριών.

Φιλανθρωπία

Τον Μάιο του 2009, η Ντέμι Λοβάτο βραβεύθηκε ως Επίτιμη Πρέσβειρα της Παιδείας από την Αμερικανική Εταιρική Σχέση για Ηωσινοφιλικές Διαταραχές. Ως μέρος της συμμετοχής της στην περιβαλλοντική οργάνωση Disney's Friends for Change, η Ντέμι Λοβάτο, η Σελίνα Γκόμεζ, η Μάιλι Σάιρους και οι Jonas Brothers ηχογράφησαν το τραγούδι της φιλανθρωπίας, Send It On, το 2009. Έκανε ντεμπούτο στο Billboard Hot 100 στην 20η θέση. Η Ντέμι Λοβάτο μαζί με τον Τζο Τζόνας ηχογράφησε ακόμη ένα τραγούδι για τη φιλανθρωπία, το Make a Wave, τον Μάρτιο του 2010. Επιπλέον, η Ντέμι Λοβάτο είναι εκπρόσωπος της εκστρατειών που σχετίζονται με τους νέους, και το πως αυτοί πρέπει να αναλάβουν δράση στις κοινότητες τους.
Η Ντέμι Λοβάτο εμφανίστηκε σε μια ανακοίνωση τον Ιανουάριο του 2010, για τη "Voto Latino", για να προωθήσει την καμπάνια της οργάνωσης "Be Counted", για την Απογραφή των Ηνωμένων Πολιτειών. Τον Οκτώβριο του 2010 υπηρέτησε ως εκπρόσωπος για την οργάνωση εναντίον του εκφοβισμού "PACER".  Η Ντέμι Λοβάτο αποτελεί επίσης μέρος του "A Day Made Better" για την Σχολική Εκστρατεία Ευαισθητοποίησης, και έχει υποστηρίξει την "DonateMyDress.org", το "Δίκτυο Παιδικών Ευχών", το "Αγαπάμε τα Παιδιά μας ΗΠΑ", το "Νοσοκομείο Παιδικών Ερευνών ST. Jude", και την "Πόλη της Ελπίδας". Τον Απρίλιο του 2012, η Ντέμι Λοβάτο έγινε συντελεστής εκδότης για το περιοδικό Seventeen, όπου συζήτησε τις προσωπικές δυσκολίες της απευθυνόμενη στα νεαρά κορίτσια. Τον Οκτώβρη, αναδείχθηκε Πρέσβειρα του "Mean Stinks", μια εκστρατεία κατά του εκφοβισμού που επικεντρώνεται στη μείωση του εκφοβισμού μεταξύ κοριτσιών.

Επιρροές

Η Ντέμι Λοβάτο έχει αναφέρει τον John Mayer, με τον οποίο δούλεψε στο δεύτερο άλμπουμ της, Here We Go Again, ως μια από τις "μεγαλύτερες μουσικές επιρροές" της. Άλλες μουσικές επιρροές περιλαμβάνουν την Kelly Clarkson, Christina Aguilera, Aretha Franklin, Paramore, Gladys Knight, Billy Gilman, Billie Holiday,  Whitney Houston, και Beyoncé Knowles.  Για τον Gillman είπε: "Είχαμε την ίδια φωνητική ποικιλία όταν ήμουν νεότερη. Έκανα πρόβα τα τραγούδια του όλη την ώρα." Έχει επίσης δηλώσει ότι της αρέσει η black metal και η metalcore μουσική, καλώντας το symphonic black metal συγκρότημα Dimmu Borgir ως "ένα από τα αγαπημένα λάιβ συγκροτήματά" της. Στην εκπομπή Late Night με τον Jimmy Fallon τον Ιούλιο του 2009, η Ντέμι Λοβάτο ανέφερε ότι τρία από τα αγαπημένα της συγκροτήματα ήταν το metalcore/symphonic black metal συγκρότημα Abigail Williams, το deathcore συγκρότημα Job for a Cowboy και το southern metal συγκρότημα Maylene and the Sons of Disaster. Απαρίθμησε τα τραγούδια από τους Jon McLaughlin, Eminem, Sam Cooke, καθώς και από τους σύγχρονους μουσικούς Χριστιανούς καλλιτέχνες Stacie Orrico, MercyMe, BarlowGirl, και Bethany Dillon, ως τα αγαπημένα της, εξηγώντας πως τη βοηθούν να νιώθει θετικά και να παραμένει δυνατή. Είπε πως είναι θαυμάστρια της Britney Spears, αποκαλώντας την ως την "επιτομή της ποπ". Μετά την κυκλοφορία του Unbroken, σχολίασε πως το μουσικό στυλ της έχει πλέον κλίση προς τη hip-hop και την R&B, προσθέτοντας τη Rihanna ως μια από τους αγαπημένους της R&B καλλιτέχνες. Επιπροσθέτως, ανέφερε τον Bruce Springsteen ως ένα από τα μουσικά της είδωλα.

Φωνή

Η Ντέμι Λοβάτο έχει το φωνητικό εύρος υψίφωνου και τα φωνητικά της έχουν συναντήσει θετικά σχόλια από τους μουσικούς κριτικούς. Ο 
Nick Levine του Digital Spy σχολίασε ότι τα φωνητικά της στο Don't Forget ήταν εντυπωσιακά. Ο τραγουδιστής και παραγωγός Ryan Tedder, που δούλεψε μαζί της στο Unbroken, είπε "Η Ντέμι με έστειλε φωνητικά! Δεν είχα ιδέα για το πόσο καλή είναι η φωνή της. Είναι μια από τους καλύτερους τραγουδιστές που έχω δουλέψει. Κυριολεκτικά τόσο καλή...Θέλω να πω, είναι σε επίπεδο Kelly Clarkson!". H Becky Brain του Idolator έγραψε πως "Η Ντέμι Λοβάτο έχει φωνή που σκοτώνει".. Η συγγραφέας του The Hollywood Reporter, Sophie Schillaci, δήλωσε πως η Ντέμι Λοβάτο "έχει φωνή που μπορεί να σωπάσει ακόμη και τους σκληρότερους κριτές. Κάτι που δεν βρίσκεις συχνά στους καλλιτέχνες της ηλικίας της."

Δημόσια Εικόνα

Η Ντέμι Λοβάτο είναι Χριστιανή και προσεύχεται με την μπάντα της πριν παρουσιαστούν στη σκηνή. Περιγράφει τον εαυτό της περισσότερο πνευματικό, και όχι πολύ θρησκευόμενο, και επιβεβαίωσε την πίστη της στο Θεό. Ήταν καλύτερη φίλη με τη Σελίνα Γκόμεζ, την οποία συνάντησε στις ακροάσεις για το Barney & Friends. Η Ντέμι Λοβάτο ήταν χορτοφάγος, αλλά από τότε που μπήκε στη θεραπεία, έχει δηλώσει πως τρώει κρέας.
Τον Μάρτιο του 2009, η Ντέμι Λοβάτο σχολίασε "Το πρώτο μου πάθος είναι η μουσική, επειδή μου βγαίνει φυσικά. Η υποκριτική υπήρξε περισσότερο ως χόμπι." Το 2010 η Ντέμι Λοβάτο ήταν για μικρό χρονικό διάστημα σε σχέση με τον Τζο Τζόνας. Αργότερα εκείνη τη χρονιά στα δέκατα-όγδοα γενέθλιά της, αγόραε στην οικογένειά της ένα Μεσογειακού τύπου σπίτι στο Sherman Oaks, Λος Άντζελες, αξίας 2.25 εκ. δολαρίων. Είπε πως έδωσε στην οικογένειά της το "καλύτερο δώρο που είχε λάβει ποτέ". Η Ντέμι Λοβάτο επίσης αγόρασε το τωρινής αξίας 1.88 εκ. δολαρίων σπίτι στο Toluca Lake, Λος Άντζελες όταν ήταν 16.
Στις 23 Δεκεμβρίου του 2011, η Ντέμι Λοβάτο δημοσίευσε ένα μήνυμα στο Twitter ασκώντας κριτική στο πρώην τηλεοπτικό κανάλι που εργαζόταν, επειδή έπαιξαν επεισόδια του Shake It Up και του So Random!, στα οποία εμφανίστηκαν χαρακτήρες που κορόιδευαν τις τροφικές διαταραχές. Οι υπάλληλοι της διαφήμισης του Disney Channel γρήγορα έλαβαν δράση και απολογήθηκαν στη Ντέμι Λοβάτο, ενώ αργότερα αφαίρεσαν τα επεισόδια αυτά, μετά από περισσότερη κριτική που ασκήθηκε στο κανάλι.
Η Ντέμι Λοβάτο έχει δηλώσει πως δεν ενδιαφερόταν να έχει σχέση με τον αποξενωμένο της πατέρα Πάτρικ. Έγραψε το τραγούδι For the Love of a Daughter για αυτόν, το οποίο αναφέρεται πως ωθήθηκε από μια σειρά συνεντεύξεων που έδωσε ο πατέρας της για να επωφεληθεί ο ίδιος από τη φήμη της. Ο πατέρας της Ντέμι Λοβάτο πέθανε στις 22 Ιουνίου του 2013, σε ηλικία 54 χρονών, από καρκίνο. Λίγο μετά το θάνατό του, η Ντέμι Λοβάτο μίλησε με αγάπη για τον πατέρα της στα μέσα μαζικής ενημέρωσης, και αποκάλυψε πως ο ίδιος έπασχε από κάποια ψυχική ασθένεια. Η Ντέμι Λοβάτο επίσης ανακοίνωσε πως για να τιμήσει τον πατέρα της δημιούργησε το "Lovato Treatment Scholarship Program", για να βοηθήσει άτομα που πάσχουν από ψυχική ασθένεια, πληρώνοντας για τη θεραπεία τους.

Προσωπική Ζωή

Από το 2010 μέχρι το 2016 διατηρούσε σχέση με τον επίσης ηθοποιό Γουίλμερ Βαλντεράμα.